کورفز بحرانی آرتیدن بحرین بیلن قطر رهبر لری بیرینچی مرته گپلشدی.
بحرین باش وزیری خلیفه بن سلمان آل خلیفه, کورفز بحرانی نینگ باشلب کیتگن 2017- ییلدن کیین بیرینچی مرته تلفن آرقه لی قطر امیری شیخ تمیم بن حمد آل ثانی بیلن صحبت قیلدی.
آل خلیفه نینگ, آل ثانی گه قونغیراق قیلیب مبارک رمضان آیی مناسبتی بیلن اونگه تبریک بیلدیرگن لیگی معلوم قیلیندی.
قطر رسمی خبر آژانسی QNA ایسه بیرگن خبریده خوددی شوو صحبت جریانیده باشقه موضوع لر توغریسیده هم بحث قیلینگن لیگی یاکه قیلینمه گن لیگی توغریسیده معلومات بیرمه دی.
بحرین, کورفز بحرانی آرتیدن بیرینچی مرته اوتگن هفته ده قطرده بولیب اوتگن مراسم گه سعودی عربستان بیلن بیرگه رسمی سویه ده اشتراک قیلگن ایدی.
2017 – ییل 5 جون کونیده سعودی عربستان, بیرلشگن عرب امیرلیک لری, بحرین و مصر نینگ قطر بیلن بولگن دیپلماتیک مناسبت لری نی توخته تیب قویشی آرتیدن کورفز بحرانی باشلب کیتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
